אורי פרגמן-ספיר

אוֹרִי פְרַגְמָן-סַפִּיר (נולד ב-1965) הוא בוטנאי ישראלי, תלמידם של הפרופסורים אבישי שמידע, חיים קיגל ואבינעם דנין.חלק מן המידע נלקח ממסמך "קורות חיים", קבלת הבהרות על ידי התכתבות. הוא נחשב לאחד המומחים החשובים של צמחיית הים התיכון ודרום-מערב אסיה כולל הקווקז, כמו גם מומחה וחוקר של גאופיטים, אבות הבר של צמחי תרבות, שמירת טבע וגִּנּוּן מְקַיֵּם (גינון בר-קיימה) ברחבי ישראל ומחוצה לה.

פרגמן-ספיר משמש מאז 2001 כמנהל המדעי של הגן הבוטני האוניברסיטאי בגבעת רם, ירושלים. משנת 2016 הוא ממשיך דרכו של אבינעם דנין בעריכה, ניהול וכתיבה של אתר צמחיית ישראל וסביבתה, אתר מוערך בעל פרסום עולמי. בנוסף, הוא אוצר עמית בעשביה הלאומית שבאוניברסיטה העברית בירושלים. פרגמן-ספיר תרם את מאגר הצילומים שלו הכולל יותר מ-200,000 צילומים לאתרים מובילים בעולם, בראשם אתר Plants of the world  של קיו גרדנס. ניהל במשך שנים את סקר הצמחים הנדירים במרכז רת"ם עבור אבי שמידע ומעורב במחקר ובהוראה בוטנית במסגרת הגן הבוטני והאוניברסיטה העברית. עד היום הוא פרסם יותר מ-150 מאמרים ו-16 ספרים בתחום הבוטניקה.המידע על הספרים הוצלב עם הספרייה הלאומית תיאר מינים חדשים למדע, ביניהם מיני שום ישראליים כמו שום הגליל, שום שחור ושום יהודה ופרג ורוד (Papaver roseolum) מהקווקז. בהיותו בוטנאי בשדה מצא פרגמן-ספיר מינים חדשים לישראל, ביניהם: פרג סיני, טורגנית שומרית, ארנריית הלבנון וקחווינה חרמונית.

 לימודים ומחקר 
פרגמן-ספיר נולד והתחנך בתל אביב. בשנת 1987 פנה ללימודי ביולוגיה במסלולים בוטניקה ואקולוגיה באוניברסיטה העברית בירושלים. סיים לימודי תואר ראשון בשנת 1990, ואת לימודי תואר שני בשנת 2000 כחלק ממסלול ישיר לתואר שלישי שהסתיים בהצלחה בשנת 2003 בנושא: "חלוקת משאבים בגאופיטים", באוניברסיטה העברית בירושלים. בתחילת שנות האלפיים עסק במחקר פוסט-דוקטורט באוניברסיטת יוהנס גוטנברג במיינץ, גרמניה, בנושא פילוגנזה וקירבה גנטית בין אוכלוסיות של אירוס ההיכל. בגן הבוטני, פרגמן-ספיר חוקר צמחים חדשים למדע, שימור והצלה של צמחים, צמחים חסכני מים ואבות בר של צמחי תרבות.

במקביל ללימודיו ובהשפעת מורו פרופ. אבי שמידע, רכש ידע רחב ובלתי אמצעי שהפך אותו לבוטנאי "מעורב קהילה". פרגמן-ספיר התמחה בהנגשת מידע בוטני מורכב ומסובך לקהילה המקצועית וגם לקהל הרחב. במיוחד בכל הקשור בצמחיית הבר של ישראל, מיון צמחים, שמירה על צמחים נדירים ובסכנת הכחדה, ובהתאמת צמחי בר לאקלים הים תיכוני ולאקלים המדברי של ישראל.

 פועלו בתחום הבוטניקה 
בין השנים 1987 עד 1991 שימש עוזר מחקר של פרופסור אבי שמידע, בנושאים כגון: האבקה במשפחת הסחלביים, האבקה עצמית לעומת האבקה הדדית, גאופיטים ומאגר מרכז רת"ם לצמחי ישראל.

בין השנים 1991 עד 1998 שימש כמתרגל באוניברסיטה העברית בקורסים שונים: צומח ארץ-ישראל, אקולוגיה של צמחים ופלוריסטיקה.

בין השנים 1992 ו-1999 שימש כמנהל סקר הצמחים הנדירים של ישראל תחת אבי שמידע. במסגרת תפקידו ניהל צוות סקר, סקר בעצמו, אסף מידע ספרותי וסקר גיליונות עשבייה, כל זה הוביל מאוחר יותר לכתיבת "הספר האדום – צמחים בסכנת הכחדה בישראל" על ידו עם אבי שמידע וגדי פולק. אותה תקופה הפך למדריך טיולים בוטנים בישראל ומחוצה לה, ומרצה מבוקש. בנה מאגר צילומים של צמחיית ישראל וכל המזרח התיכון, הכולל יותר מ-200,000 צילומים מבוקשים באתרים בוטנים בעולם.

מאז 1993 כותב ועורך ספרים ומאמרים מדעיים ופופולריים בנושאים בוטניים מגוונים. בין נושאיו: התאמות צמחים למדבר, האבקה בסחלבים, שמירת טבע, צמחים נדירים, צמחים נכחדים, וצמחים בסכנת הכחדה, צמחים פולשים, גינון מקיים, מגדירי שדה לצמחי מזרח הים התיכון, צמחיית הקווקז ועוד.

בין השנים 1999 עד 2003 היה חבר בוועדה לשמות צמחי בר ליד האקדמיה ללשון העברית ומאוחר יותר חבר בוועדה למתן שמות של צמחי נוי.

במהלך השנים 1997 ו-1998 היה מעורב באיסוף הזרעים של קרובי בר של צמחי מאכל ותועלת עבור בנק הגנים, בתקופת אניקסטר והורוביץ.

לאחר סיום לימודי תואר שלישי שימש כיועץ הבוטני של חברת חוצה ישראל, פארק אריאל שרון, ויועץ מדעי לנושאים בוטניים בנשיונל ג'יאוגרפיק ישראל. מרצה מן החוץ באוניברסיטה העברית בירושלים, ומלמד מזה שנים רבות את הקורס "צומח וצמחיית ישראל", בנוסף, לימד שנתיים בפקולטה לחקלאות את הקורס "אקולוגיה של צמחים" יחד עם פרופסור חיים קיגל.

משנת 2016 משמש כמנהל מדעי ומחבר של אתר צמחיית ישראל וסביבתה, שנבנה על ידי פרופ. אבינעם דנין. אתר זה הוא המעודכן ביותר בנושא צמחיית הבר של ישראל וסביבתה, ובמידה מסוימת הוא מחליף את פלורה פלסטינה שלא עודכנה משנת 1986.

 ספרים שכתב או ספרים שבהם השתתף 
 ענבל לויטה, חוכמת הצמחים, צילום: אלון לויטה, ענבל לויטה, ליאור אלמגור, עריכה מדעית ובוטנית: ד"ר אורי פרגמן-ספיר, ייעוץ בוטני ואתנו-בוטני: סלמאן אבו רוכון, עריכה לשונית: מיכל ברמן. קריית טבעון, ענבל לויטה, 2022.
 ז'אן-מארק דופור-דרור, הצמחים הפולשים בישראל, עריכה מדעית: הגר לשנר, ד"ר מרגרטה ולצ'ק, ד"ר אורי פרגמן-ספיר, ד"ר טוביה יעקובי, עריכה לשונית: חמוטל לרנר. מהדורה שנייה מורחבת ומעודכנת, ירושלים, דן פרי, 2019.
 צמחי הנוי הזרים הלא-רצויים בישראל: צמחים בעלי פוטנציאל פלישה במערכות אקולוגיות טבעיות בישראל / עורך המסמך – ז'אן-מארק דופור-דרור, יועצים – אורי פרגמן-ספיר ... [ואחרים]. ירושלים, אגף פרסומים, מידע ואינטרנט – המשרד להגנת הסביבה, 2013
 אורי פרגמן-ספיר, ישראל היפה בירוק: צמחים ופרחים בישראל / תרגום לאנגלית: ג'ודי ג'וזף אסייג וד"ר סוזן האטיס רולף, תל אביב, מועצה לישראל יפה, הגן הבוטני האוניברסיטאי, 2013,
 ג'ון לויד וג'ון מיצ'ינסון, נדמה לך שאתה צודק / מאנגלית – אורי שגיא, ייעוץ זואולוגי – צילה שריב, ייעוץ בוטני – אורי פרגמן-ספיר, 2011
 אבי שמידע, גדי פולק ואורי פרגמן-ספיר, הספר האדום, צמחים בסכנת הכחדה בישראל, הוועדה המקצועית – דיני איזיקוביץ ... ואחרים, השתתפו בכתיבת ערכי הצמחים – עוז גולן ... ואחרים צלמים – ערן אברהם ... ואחרים, ירושלים, רשות הטבע והגנים, 2011.
 ז'אן-מארק דופור-דרור, הצמחים הפולשים בישראל, עריכה מדעית – אורי פרגמן-ספיר, הגר לשנר, ירושלים, העמותה לעידוד וקידום שמירת הטבע במזה"ת, המשרד לאיכות הסביבה, רשות הטבע והגנים, מהדורה ראשונה, 2010.
 אורי פרגמן-ספיר, פרחי עין גדי וחוף ים המלח: מדריך לצמחי בקע ים המלח, ירושלים, העמותה לעידוד וקידום שמירת הטבע במזרח התיכון, תשס"ח 2008.
 פרגמן-ספיר, א. 2007. צמחים מוגנים בישראל. רשות שמירת הטבע
 אבי שמידע, צמחי ישראל: המדריך השלם לצמחים ופרחים בארץ ישראל, צילום – אורי פרגמן-ספיר, תל אביב, מפה, 2005.
 רשימת צמחי הבר של ארץ ישראל וסביבותיה: כוללת את ישראל, ירדן, שטחי האוטונומיה הפלסטינית, הגולן, החרמון וסיני / אורי פרגמן ... [ואחרים]. ירושלים, המחלקה לאבולוציה, סיסטמטיקה ואקולוגיה – האוניברסיטה העברית, 1999.
 ילקוט הצמחים הנדירים הפוטציאליים של עמק-עכו והגלבוע: חוברת לסוקרים / אורי פרגמן [ו-4 אחרים], ירושלים, רת"ם – מרכז מידע לצמחי ישראל, 1995.
 Gabrielian, E., Aghababyan, M. and Fragman-Sapir, O. Flowers of the Southern Caucasus and Adjacent Areas, 2023, Koeltz Botanical Books
 Gabrielian, E., Fragman-Sapir, O. Aganezova, G, Sagrsyan, M, Nersesyan, A, Agababyan, M. and K. Tamamian. 2016. Green Armenia. European Neighborhood and partnership instrument and WWF. Yerenan.
 Fragman-Sapir, O. Sustainable garden plants, in Sustainability Considerations in Urban Parks Design in Israel (eds. Schnell, I, A. Rosenberg & G. Ronnen). Pardes. pp. 21-40 (Hebrew)
 Perttula, P., Perttula, H. & O. Fragman-Sapir. 2008. Plant Guide to the Eastern Mediterranean. Multikustannus. (Finish).
 Gabrielian, E. & O. Fragman-Sapir. 2008. Flowers of the Transcaucasus, including Armenia, Eastern Turkey, southern Georgia, Azerbaijan and northern Iran. A.R.G. Gartner Verlag.
 Fragman, O., Levy-Yamamori, R. & P. Christodoulou. 2001. Flowers of the Eastern Mediterranean, including southern Turkey, Lebanon, western Syria, Cyprus, northern and central Israel, the Palestinian Territories and northern Jordan. A.R.G. Gantner Verlag K.G. Ruggell.
 Fragman, O., Shamir, Z., Rabinowitz, A., Leschner, H. & A. Shmida. 1994. The rare plants of the Carmel area – Survey Guide. Rotem (N.R.A. and S.P.N.I.). (Hebrew).
 Fragman, O. & C. Hirobe. 1994. Flowers of Israel. Myrtos. (Japanese).
 Fragman, O., Shmida, A., Cohen, O. & A. Rabinovitz. 1993. The rare plants of the Lower-Galilee and Esdraelon Valley – Survey Guide, 2nd edition. Rotem (N.R.A. and S.P.N.I.). (Hebrew).

קישורים חיצוניים

הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:בוטנאים ישראלים
קטגוריה:סגל האוניברסיטה העברית בירושלים
קטגוריה:ישראלים שנולדו ב-1965